Academia Română critică lucrările de la Bojdeuca lui 
Creangă: Casa de acum, renovată dincolo de limita 
kitsch-ului, a amuţit și şi-a pierdut căldura. Ea nu 
mai vorbeşte despre o epocă importantă pentru 
memoria noastră culturală 

Academia Română a criticat în termeni duri lucrările făcute la Bojdeuca 


lui Creangă, menționând că procesul de restaurare a fost pervertit de o 
viziune înclinată spre modernizare excesivă, cu totul nepotrivită pentru a 


conserva atmosfera de odinioară. 


Într-o scrisoare deschisă transmisă preşedintelui Consiliului Judeţean 
Iaşi, Costel Alexe, Academia Română subliniază că instituţiile care îşi 
propun să restaureze simboluri culturale trebuie să aibă avizul celor mai 


buni specialişti în cunoaşterea şi în conservarea patrimoniului. 
Redăm integral comunicatul Academiei Române: 


„Academia Română a luat act că lucrările de renovare a primului muzeu 
literar din ţară, Bojdeuca lui Ion Creangă, au fost încheiate. Din nefericire, 
aşa cum ne semnalează oameni de cultură din toată ţara şi cum se poate 
vedea în imaginile postate pe internet, procesul de restaurare a fost 
pervertit de o viziune înclinată spre modernizare excesivă, cu totul 


nepotrivită pentru a conserva atmosfera de odinioară, farmecul simplităţii 


şi marca imediat recognoscibilă pentru cititorii povestitorului 
humuleştean. Casa de acum, renovată dincolo de limita kitsch-ului, a 
amuţit şi şi-a pierdut căldura. Ea nu mai vorbeşte despre o epocă 
importantă pentru memoria noastră culturală. Însemnele identitare au 


dispărut. 


Adânca tristeţe şi justificata revoltă a oamenilor de bun simţ izvorăsc din 
constatarea că o epocă a marilor libertăţi şi a unei incredibile expansiuni 
tehnologice pare să pună în primejdie multe vestigii ale culturii şi istoriei 
românilor, simboluri care au supravieţuit atrocităţii războaielor, 
calamităţilor naturale şi regimului comunist. Din nepricepere, cu greşită 
înțelegere a ceea ce înseamnă activitatea de restaurare şi conservare — nu 
îndrăznim a duce, decât cu jumătate de măsură, gândul mai departe — cu 
rea intenţie, astfel de „proiecte de restaurare“ acţionează ca forme de 
atentat latent, dar sigur de distrugere iremediabilă a valorilor 


patrimoniului naţional. 


Prin urmare, facem apel la dumneavoastră, Domnule Preşedinte, să 
întreprindeţi tot ce se poate pentru ca Bojdeuca lui Ion Creangă din Ţicău 
să revină la autenticul său şi să rămână un simbol identitar românesc, un 
reper distinct al spiritului locului şi, deopotrivă, o atracţie culturală 
deosebită. Este o datorie pe care o avem în primul rând faţă de generaţiile 
care vor veni şi care, lipsite de astfel de simboluri de legătură cu vremurile 
de altădată, vor fi doar nişte biete fiinţe-insule în derivă pe o mare a 
globalizării, născute într-un timp fără rădăcini şi fără idealuri naţionale şi 


repere culturale. 


Membrii Academiei Române aşteaptă răspunsul dumneavoastră, 
Domnule Preşedinte, fiind siguri că acesta va consta într-o corectă şi 
necesară luare de poziţie, tradusă în fapte reparatoare. Scrisoarea de față 
se doreşte a fi, totodată, un semnal de alarmă şi o invitaţie la 
responsabilitate adresate tuturor instituţiilor din ţară care doresc sau îşi 
propun să restaureze simboluri culturale — un act cultural absolut necesar, 
dar care trebuie bine înţeles şi făcut cu avizul celor mai buni specialişti în 


cunoaşterea şi în conservarea patrimoniului.” 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


3 comentarii 


gand la gand 

Pai daca la facultati si in posturi se inra pe baza de 
“dosar”. 

Vor pune totul si pe toti la dosar(cloud) si gata. 

Si “bietii” academicieni, cum de nu si-au dat seama, cat 
sunt de inocenti. In loc sa aprecieze treaba care se 
incadreaza perfect in kitsch-ul arhi-general al actualui 
oras. Mai taiau si teiul lui Eminescu si alles gut. 

Also uberaschung, danke schon und aus schnell. 


Ioan C. 

Doamne ajută, 

Cu mare bucurie vă anunț că am găsit ediția originală a 
cărții Ierom. Nicodim Sachelarie — PRAVILA 
BISERICEASCĂ (1940), format PDF, pentru folosința 
bine-credincioşilor creştini, care voiesc să se călăuzească 
pe calea vieţii duhovniceşti. 


Ioan C. 

https://cititorul2421645946.wordpress.com/2023/11/25 
/ierom-nicodim-sachelarie-pravila-bisericeasca-1940/ 


